«H επίσκεψη αγιογράφων-ψηφιδογράφων στο σχολείο μας»

Την Παρασκευή 12 Φεβρουαρίου όλα τα τμήματα της πέμπτης τάξης του σχολείου μας πήγαμε στο αμφιθέατρο. Περιμέναμε έναν κύριο και μια κυρία που θα μας μιλούσαν για τα ψηφιδωτά.

Μόλις έφτασαν, τους υποδεχτήκαμε και με τη σειρά τους μας καλημέρισαν. Στην αρχή ο κύριος Δημήτρης μας μίλησε για την τέχνη του ψηφιδωτού και μας έδειξε στον προτζέκτορα μερικά από αυτά, που τα περισσότερα απεικόνιζαν την Παναγία και τον Χριστό.

Στη συνέχεια η κυρία Ελένη μας έδειξε μερικά είδη ψηφίδων, αλλά και ένα πανέμορφο ψηφιδωτό .Αργότερα σηκωνόμασταν ένας ένας και βάζαμε από μία ψηφίδα πάνω σε ένα ξύλινο κάδρο, για να φτιάξουμε το δικό μας ψηφιδωτό!

Το δημιούργημά μας ήταν τέλειο!! Κάποια στιγμή όμως χτύπησε το κουδούνι και αφού τους ευχαριστήσαμε, τους αποχαιρετήσαμε.

Νατάσα Στούκα